పకౌడి లాల్ కోల్

పకౌడి లాల్ కోల్ (జననం 2 జూలై 1952)  భారతదేశానికి చెందిన రాజకీయ నాయకుడు. ఆయన రాబర్ట్స్‌గంజ్ లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
 రాజకీయ జీవితం  
పకౌడి లాల్ కోల్ బహుజన్ సమాజ్ పార్టీ ద్వారా రాజకీయలోకి వచ్చి 2002 ఉత్తర ప్రదేశ్ శాసనసభ ఎన్నికలలో ఛన్‌బే శాసనసభ నియోజకవర్గం నుండి బీఎస్‌పీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత సమాజ్‌వాదీ పార్టీలో చేరి 2009లో జరిగిన లోక్‌సభ ఎన్నికలలో రాబర్ట్స్‌గంజ్ లోక్‌సభ నియోజకవర్గం నుండి ఎస్‌పీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి రామ్ చంద్ర త్యాగిపై 50,259 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.

పకౌడి లాల్ కోల్ 2014లో జరిగిన లోక్‌సభ ఎన్నికలలో రాబర్ట్స్‌గంజ్ లోక్‌సభ నియోజకవర్గం నుండి ఎస్‌పీ అభ్యర్థిగా పోటీ చేసి 1,35,966 ఓట్లతో మూడోస్థానంలో నిలిచాడు. ఆయన ఆ తరువాత అప్నా దళ్ (సోనీలాల్) పార్టీలో చేరి 2019 ఎన్నికలలో ఏడి (ఎస్) అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి భాయ్ లాల్‌పై 54,336 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు.

మూలాలు 	   

వర్గం:1952 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:17వ లోక్‌సభ సభ్యులు
వర్గం:15వ లోక్‌సభ సభ్యులు